****

**LR KULTŪRAS MINISTRIJA**

**MĀKSLU IZGLĪTĪBAS KOMPETENCES CENTRS**

**“LIEPĀJAS MŪZIKAS, MĀKSLAS UN DIZAINA VIDUSSKOLA”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr. 3037303587

Ausekļa ielā 11/15, Liepājā, LV-3401,

tālrunis:634 22330, e-pasts info@lmmdv.edu.lv, www.lmmdv.edu.lv

APSTIPRINĀTS

MIKC Liepājas Mūzikas, mākslas un dizaina vidusskolas

Direktore Inga Auziņa

**Valda Vikmaņa Latvijas jauno**

**atskaņotājmākslinieku konkurss 2024**

**NOLIKUMS**

**VISPĀRĒJIE NOTEIKUMI**

 Nolikums nosaka kārtību, kādā tiek organizēts Valda Vikmaņa Latvijas jauno

atskaņotājmākslinieku konkurss 2024.

**KONKURSA ORGANIZĒTĀJS**

 Mākslu izglītības kompetences centrs “Liepājas Mūzikas, mākslas un dizaina vidusskola” sadarbībā ar Liepājas Simfonisko orķestri un biedrību “Kurzemes radošās industrijas attīstības centrs”.

**KONKURSA MĒRĶI**

* Sekmēt Latvijas mūzikas vidusskolu audzēkņu un pedagogu profesionālās kvalifikācijas paaugstināšanos.
* Sekmēt kultūrizglītības prestiža attīstīšanos un nostiprināšanos.
* Sekmēt konkurences palielināšanos, paralēli attīstot mākslinieciskā līmeņa paaugstināšanos.

**KONKURSA UZDEVUMI**

* Sekmēt kvalitāti un izcilību vidējā profesionālajā kultūrizglītībā.
* Motivēt topošos profesionāļus turpināt kultūrizglītību augstākā līmenī.
* Rast iespēju talantīgākajiem un veiksmīgākajiem konkursa dalībniekiem uzstāties kopā ar profesionālu mūziķu kolektīvu – Liepājas Simfonisko orķestri.

**KONKURSA NORISES VIETA UN LAIKS**

* Konkurss notiek Liepājā, Melngaiļa koncertzālē (Ausekļa ielā 11/15) un koncertzāles “Lielais dzintars” Lielajā zālē (Radio ielā 8).
* Konkursa dalības maksa 100 EUR. Skatīt sadaļu – **Pieteikšanās un konkursa norises kārtība.**
* Konkursa noslēguma koncerts notiek Liepājas Starptautiskā zvaigžņu festivāla ietvaros.
* Laureātu apbalvošana notiek pēc konkursa otrās kārtas.
* Uzturēšanās izmaksas (ceļa izdevumi, naktsmītnes) un citus ar uzturēšanos saistītos izdevumus konkursa otrajā kārtā, mēģinājumos un noslēguma koncertā sedz konkursa dalībnieki no saviem līdzekļiem.
* Konkurss norisinās divās kārtās:

**Konkursa pirmā kārta** (attālināti) – piedalās audzēkņi no Latvijas mūzikas vidusskolām un mūzikas skolām, izvērtējot iesūtītos videoierakstus (dalībnieki spēlē ar koncertmeistaru).

Audzēkņi, kuri izvirzīti otrajai kārtai klātienē, tiek paziņoti **2023. gada 19. decembrī**. Informācija skolas tīmekļa vietnē <https://www.lmmdv.edu.lv>.

**Konkursa otrā kārta** (klātienē) notiek **2024. gada 19. janvārī** Melngaiļa koncertzālē (Ausekļa ielā 11/15, Liepājā). Piedalās žūrijas izvirzītie konkursa dalībnieki, kuri konkursa programmu atskaņo ar koncertmeistaru. Tiek noteikti konkursa otrās kārtas laureāti, kuri kvalificējas konkursa noslēgumam – koncertam. Notiek laureātu apbalvošana.

**Konkursa noslēgums – koncerts** notiek koncertzāles “Lielais dzintars” Lielajā zālē (Radio ielā 8, Liepājā) **2024. gada 9.martā.** Koncertā ar Liepājas Simfonisko orķestri uzstājas konkursa laureāti.

**KONKURSA PROGRAMMAS PRASĪBAS**

 **Konkursā var piedalīties Latvijas mūzikas vidusskolu profesionālās ievirzes (vecāko klašu) izglītības programmu un profesionālās vidējās izglītības programmu akadēmiskās mūzikas audzēkņi (no 15 līdz 20 gadu vecumam).**

 **Konkursā nevar piedalīties iepriekšējo gadu I vietas ieguvējs.**

* Konkursa dalībnieki no galvas atskaņo akadēmiskās mūzikas programmu, kura oriģinālversijā rakstīta solistam (vokālam vai instrumentālistam) ar simfonisko orķestri un kurai pieejama orķestrācija.
* Orķestra partitūru un partijas konkursa noslēguma koncertam nodrošina Liepājas Simfoniskais orķestris.
* Atsevišķām instrumentu grupām (piemēram, akordeons, ģitāra), kurām ir ierobežots repertuārs ar simfonisko orķestri – pieļaujams veikt aranžiju, iepriekš informējot konkursa rīkotājus. Šādā gadījumā nošu materiālu – partitūru un orķestra balsis – papīra vai elektroniskā formātā konkursa noslēguma koncertam nodrošina pretendents vai to pārstāvošā izglītības iestāde.
* Konkursanta izvēlētā repertuāra hronometrāžas garums no 8 līdz 15 minūtēm.

**Videoierakstu kvalitātes prasības un iesniegšana**:

* Video rediģēt un montēt nav atļauts.
* Uzstāšanās jāveic ar fiksētu kameru.
* Uzstāšanās jāfilmē no viena rakursa un uzstāšanās laikā to nedrīkst mainīt.
* Konkursa dalībnieks ierakstā redzams pilnā augumā, koncerta tērpā.
* Ierakstam ieteicams nodrošināt teicamu audio kvalitāti.
* Videoierakstu iesniedzējs augšupielādē vietnē *YouTube* (nerindotu). Pie videoieraksta jānorāda konkursa nosaukums, solista vārds un uzvārds, pedagogs, koncertmeistars, skola, programma.

 **Videoieraksti tiek pieņemti līdz 2023. gada 1. decembrim (ieskaitot).**

Skatīt sadaļu – **Pieteikšanās un konkursa norises kārtība.**

**VĒRTĒŠANA UN APBALVOŠANA**

Konkursu vērtē MIKC “Liepājas Mūzikas, mākslas un dizaina vidusskola” un Liepājas Simfoniskā orķestra izveidota un apstiprināta žūrija piecu cilvēku sastāvā. Žūrijas sastāvs tiek paziņots vienu mēnesi pirms konkursa norises dienas. Informācija pieejama skolas tīmekļa vietnē <https://www.lmmdv.edu.lv>.

* Konkursa dalībnieki tiek vērtēti pēc šādiem kritērijiem:
* Izpildījuma tehniskā precizitāte (vērtējums – 0 līdz 10 punkti).
* Izpildījuma mākslinieciskais izpildījums (vērtējums – 0 līdz 10 punkti).
* Kopiespaids (vērtējums – 0 līdz 10 punkti).
* Maksimālā punktu summa, ko var piešķirt viens žūrijas loceklis, ir 30 punkti.
* Kopējo vērtējumu veido vidējais punktu skaits, kas iegūts, dalot kopējo summu ar žūrijas locekļu skaitu.
* Vietu sadalījums tiek veikts pēc iegūto punktu skaita.
* Konkursa dalībnieki saskaņā ar iegūto vērtējumu saņem I, II vai III vietas diplomus.
* Konkursa žūrijai ir tiesības:
* Piešķirt vairākas I, II, III vietas.
* Nepiešķirt kādu no vietām.
* Piešķirt atzinības rakstus.
* Konkursa laureāti saņem naudas balvas (kopējais balvu fonds – 2 100 euro) un iespēju spēlēt Zvaigžņu festivāla atklāšanas koncertā.
* Konkursa dalībnieks, kurš saņem Liepājas koncertzāles “Lielais dzintars” atbalsta biedrības balvu (mecenāts Gundars Vīksna) iegūst iespēju spēlēt Zvaigžņu festivāla atklāšanas koncertā.
* Žūrijas lēmums ir galīgs un nav apstrīdams.

**Pieteikšanās un konkursa norises kārtība**

|  |  |  |
| --- | --- | --- |
| **Konkursa pieteikšanās un norises kārtība** | **Datums** | **Vietnes, kontakti, norādes** |
| Pieteikuma iesūtīšana, rekvizītu norādīšana (veic dalībnieki) | līdz 2023. gada1. decembrim  | Pieteikties elektroniski šeit:  [PIETEIKUMA ANKETA](https://forms.gle/4L6vjovyAvTkiMhp8) |
| Videoieraksta saites iesūtīšana (veic dalībnieki) | līdz 2023. gada1. decembrim (ieskaitot) | Saiti no *YouTube*, ar Jūsu videoierakstiem, ievietot konkursa rīkotāju saitē šeit:  [VIDEO IESŪTĪŠANA](https://forms.gle/ymM1jMp8dduUCXEB9)Pie videoieraksta, kas ievietots *YouTube* jānorāda – konkursa nosaukums, vārds un uzvārds, programma un hronometrāža. |
| Rēķinu izsūtīšana (veic konkursa organizatori) | 2023. gada4. – 6. decembris | Rēķini tiks izsūtīti uz pieteikumā norādītoe-pasta adresi. |
| Dalības maksas veikšana (100 EUR no dalībnieka) | līdz 2023. gada10. decembrim (ieskaitot)  | Dalības maksa jāveic pēc rēķina saņemšanas. |
| Konkursa pirmā kārta – videoierakstu klausīšanās (veic konkursa žūrija) | 2023. gada5. – 15. decembris | Žūrijas darbs.  |
| Konkursa rezultātu izlikšana (veic konkursa žūrija) | 2024. gada18. decembris | Žūrijas tikšanās, rezultātu apkopošana.  |
| Pirmās kārtas rezultātu publiskošana skolas tīmekļa vietnē: <https://www.lmmdv.edu.lv> (veic konkursa organizatori) | 2023. gada19. decembris | Rezultāti tiks publiskoti skolas mājas lapā <https://www.lmmdv.edu.lv> un nosūtīti uz Jūsu norādīto e-pasta adresi.  |
| Konkursa otrā kārta – dalībnieki uzstājas klātienē ar koncertmeistaru | 2024. gada18.,19. janvāris  | Konkurss notiek klātienē – Melngaiļa koncertzālē (Ausekļa ielā 11/15, Liepājā) |
| Otrās kārtas rezultātu publiskošana skolas tīmekļa vietnē: <https://www.lmmdv.edu.lv> (veic konkursa organizatori) | 2024. gada19. janvāris | Konkurss notiek klātienē – Melngaiļa koncertzālē (Ausekļa ielā 11/15, Liepājā) |
| Gatavošanās laureātu koncertam | 2024. gada8.marts | Rīta un vakara mēģinājumi laureātiem ar Liepājas Simfonisko orķestri koncertzāles "Lielais dzintars" Lielajā zālē (Radio ielā 8, Liepājā) |
| Gatavošanās laureātu koncertam | 2024. gada9.marts | Rīta mēģinājums un koncerts koncertzāles "Lielais dzintars" Lielajā zālē (Radio ielā 8, Liepājā) |

**PERSONAS DATU APSTRĀDE**

Personas datu pārzinis ir MIKC „Liepājas Mūzikas, mākslas un dizaina vidusskola”, juridiskā adrese: Ausekļa iela 11/15, Liepāja, LV-3401.

Iesniedzot pieteikuma anketu, dalībnieks vai tā likumīgais pārstāvis apliecina, ka ir iepazinies ar konkursa nolikumu, tai skaitā personas datu apstrādes noteikumiem, kas pieejami skolas tīmekļa vietnes [www.lmmdv.edu.lv](http://www.lmmdv.edu.lv) sadaļā Datu aizsardzība.

Līdz Valda Vikmaņa Latvijas jauno atskaņotājmākslinieku konkursa 2024 sākumam dalībniekam vai dalībnieka likumīgajam pārstāvim ir tiesības prasīt, lai dalībnieka personas datus papildina, labo vai pārtrauc to apstrādi, tādā gadījumā atsaucot dalību pasākumā.

Lai nodrošinātu sabiedrības informēšanu, uzņemtie foto, video un audio materiāli un konkursa rezultāti tiks publicēti skolas tīmekļa vietnē [www.lmmdv.edu.lv](http://www.lmmdv.edu.lv) un skolas sociālo tīklu kontos.

Valda Vikmaņa Latvijas jauno atskaņotājmākslinieku konkursa 2024 audiovizuālais materiāls var tiks publiskots ar mērķi popularizēt dalībnieku radošās aktivitātes un atspoguļot to norises sabiedrības interesēs.

Dalībnieka pedagogam ir jāinformē pilngadīgu dalībnieku vai nepilngadīga dalībnieka likumisko pārstāvi par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**Sīkāka informācija:**

**Kristīne Varažinska**

MIKC Liepājas Mūzikas, mākslas un dizaina vidusskola

izglītības metodiķe mūzikas izglītības programmām

e – pasts kristine.varazinska@lmmdv.edu.lv ; tālr. 26430635

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU